Oliver Sigurjónsson og Óskar Hrafn Þorvaldsson . Ljósmynd / Breiðablik Knattspyrnumaðurinn Oliver Sigurjónsson hefur skrifað undir þriggja ára samning við uppeldisfélagið sitt Breiðablik . Hann kemur til félagsins frá Bodø / Glimt í Noregi . Oliver hefur leikið 66 leiki með Breiðabliki í efstu deild og skoraði í þeim fimm mörk . Hann er 24 ára og á að baki tvo A-landsleiki fyrir Ísland . „ Það er fagnaðarefni fyrir Blika að fá Oliver til liðs við okkur enda er hann frábær knattspyrnumaður og mikill karakter . Það er ljóst að hann mun styrkja lið okkar , “ var haft eftir Óskari Hrafni Þorvaldssyni , þjálfara Breiðabliks , á Facebook-síðu félagsins . Oliver lék aðeins samanlagt 36 mínútur með Bodø / Glimt í efstu og næstefstu deild Noregs .